тук се посочва „NA“ („не е приложимо“).
 0110
 Описание на услугата
 Описание на услугата, ако посоченият в колона 050 вид система е „Други“ или „Не е приложимо“.
 0120
 Приложимо право
 Кодът по ISO 3166-1 alpha-2 на държавата, чието право се прилага по отношение на достъпа до ИФП.
 При пряко членство или непряко участие това е приложимото право за договора между инфраструктурата на финансовия пазар и ползвателя. При непряко членство или непряко участие това е приложимото право за договора между представляващата институция и ползвателя.
 II.10 Критични информационни системи
 II.10.1 Общи бележки
 57.
 Този раздел се състои от следните образци:
 а)
 Z 10.01 — Критични информационни системи (обща информация) (CIS 1), в който се изброяват всички критични информационни системи в групата;
 б)
 Z 10.02 — Онагледяване на информационните системи (CIS 2), в който критичните информационни системи са представени по субекти ползватели в групата и по критични функции.
 58.
 Понятието „критична информационна система“ („CIS“) трябва да се разбира като информационно приложение или софтуер, поддържащ критична услуга, чието нарушаване би сериозно затруднило или би възпрепятствало изпълнението на критична функция.
 59.
 Информацията в тези образци се докладва за цялата група.
 II.10.2 Z 10.01 — Критични информационни системи (обща информация) (CIS 1). Указания за определени позиции
 60.
 Стойността, докладвана в колона 0010 на настоящия образец, формира първичен код, който трябва да е собствен за всеки ред от образеца.
 Колони
 Указания
 0010 — 0040
 Критична информационна система
 0010
 Идентификационен код на системата
 Идентификационният код на системата е съкращението, определено от институцията, което ясно идентифицира критичната информационна система.
 Този код представлява идентификатор на реда и трябва да е собствен за всеки ред от образеца.
 0020
 Име на системата
 Търговско или вътрешно название на системата.
 0030
 Вид система
 Посочете едно от следните:
 —
 „Специално разработен софтуер в подкрепа на дейността“
 Приложенията, разработени според подробни спецификации за стопанската дейност. Софтуерът може да е разработен вътрешно или с използване на външни изпълнители, но във всички случаи в подкрепа на дейността.
 —
 „Закупен готов софтуер“
 Закупените на пазара приложения, обикновено продавани или лицензирани от търговец, които не са приспособени към конкретните потребности на дейността на организацията. В тази категория се включват приложенията, обект на обичайни механизми за конфигуриране.
 —
 „Закупен софтуер с изменения съобразно нуждите на клиента“
 Закупените на пазара приложения, на които обаче търговецът (или негов представител) е създал специална версия за дадената инсталация. Тази версия се характеризира с промени в поведението на приложението, с нови характеристики или с включване на нестандартни приставки, разработени съобразно дейността на организацията.
 —
 „Приложение/Външен портал“
 Външните портали или приложения, предоставени от трети страни, обикновено партньори, за достъп до предлаганите от тях услуги. По правило те са извън обхвата на управление на информационните системи на организацията и се инсталират, поддържат и управляват от самия партньор. Такива приложения често са във вид на портали (достъпни чрез интернет или чрез частни мрежи) и въпреки че са извън обхвата на службите на организацията, управляващи информационните системи, те са важни (или критични) за някои стопански функции.
 0040
 Описание
 Описание на главното предназначение на информационната система в контекста на стопанската дейност.
